
Narvas

Narva Linnavolikogu 21.12.2017 otsuse nr 76 „Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine“ muutmine.

1. ASJAOLUD JA MENETLUSE KÄIK
Narva Linnavolikogu 21.12.2017 otsusega nr 76 kinnitati „Projekti „Narva linna sadama bokside rekonstrueerimine“ omafinantseerimine, sildfinanseerimine ja määrati teostaja. 

Seoses Ettevõtluse Arendamise Sihtasutuse „Narva linna sadama bokside rekonstrueerimine“ taotluse rahuldamise 13.04.2018 otsusega on vaja suurendada projekti omafinantseeringut. Selleks tuleb muuta Narva Linnavolikogu 21.12.2017 otsuse nr 76 punkte 3.3 ja 3.4.
Projekti eesmärgiks on  Narva sadama kui väikesadamate võrgustiku liikme arendamise kaudu Eesti kui mereturismi sihtkoha rahvusvahelise konkurentsivõime tõstmine, mille tulemusena suureneb reisimotivatsioon Eesti külastamiseks ning pikeneb külastusaeg. Projekti tegevuse objektiks on Narva linnas, aadressil Jõe tn 3 asuva külalissadama boks nr 12. Projekt hõlmab külalissadama boksi nr 12 rekonstrueerimisega seotud vajalikke ehituslikke tegevusi ja lähiterritooriumi heakorrastamist. Samuti projekti raames toimub vajaliku sisustuse soetamine ruumidesse. Projekti tulemusena tagatakse sadama külastajatele kvaliteetsemate teenuste pakkumine sadama territooriumil.
2. ÕIGUSLIKUD ALUSED

2.1 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal.
3. OTSUS
Muuta Narva Linavolikogu 21.12.2017 otsuse nr 76 „Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine“ punkte 3.3. ja 3.4 järgmiselt:
3.3 Kinnitada projekti „Narva linna sadama bokside rekonstrueerimine“ omafinantseering 2018. aastal kuni 370 318,52 EUR.  

3.4 Ette näha linna eelarves laenu arvelt 2018. aastal omafinantseerimise katmiseks kuni 370 318,52 EUR.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE

Otsus jõustub seadusega sätestatud korras.

Aleksandr Jefimov

